proxectonos/corpus_dominio_legal_administrativo_tmp huggingface dataset:
10/08/2011 | Administración LocalMunicipal
Vimianzo
Modificación das Ordenanzas fiscais núm.5, 16 e 25 para favorecer a implantación de empresas no novo parque empresarial de Vimianzo

Aprobadas inicialmente por acordo plenario de data 30/07/2011 as modificacións das Ordenanzas fiscais Nº 16, reguladora do imposto sobre construcións instalacións e obras (artigo 6), Nº 25, reguladora da taxa por licenzas urbanísticas esixidas polos artigos 194 e concordantes da lei de ordenación urbanística e protección do medio rural de Galicia (artigo 4), e Nº 5, reguladora da taxa por licenza de apertura de establecementos ou posta en funcionamento de instalacións industriais ou mercantís (artigo 7); e en cumprimento do disposto no artigos 49 da Lei 7/1.985, Reguladora das Bases de Réxime Local, e 17 do Texto Refundido da Ley de Facendas Locais, ábrese un período de 30 días contados a partir da inserción deste anuncio no Boletín Oficial da Provincia para que calquera persoa física ou xurídica poida examinar os expedientes na Secretaría deste Concello e formular as alegacións e suxestións que consideren convenintes. Así mesmo comunícase que transcorrido o devandito prazo sen que se produciran alegacións, as modificacións das ordenanzas consideraranse aprobadas definitivamente. Vimianzo, 1 de agosto de 2011 O alcalde Manuel Antelo Pazos
10/08/2011 | Administración LocalMunicipal
Mazaricos
Dictamen Conta Xeral 2010 do Concello de Mazaricos

Formulada e rendida a conta xeral do orzamento desta corporación correspondente ao exercicio de 2010, e informada pola Comisión Especial de Contas, exponse ao público cos documentos que a xustifican, polo prazo de quince días hábiles contados a partir do seguinte ao da inserción do presente edicto no B. O. P., co obxecto de que os interesados lexítimos poidan examinala e formular por escrito os reparos e observacións que estimen pertinentes, durante dito prazo de exposición e os oito seguintes días, de conformidade co disposto nos artigos 208 e seguintes do Real Decreto lexislativo 2/2004, de 5 de marzo polo que se aproba o Texto Refundido da Lei Reguladora das Facendas Locais Mazaricos, 22 de xullo de 2011 O ALCALDE José Manuel Santos Maneiro
10/08/2011 | Administración LocalMunicipal
Mañón
Membros Xunta de Goberno Local

O Pleno do Concello, en sesión celebrada o día 30 de xuño de 2011 acordou aprobar a creación da Xunta de Goberno Local nomeándose como membros da mesma ós seguintes concelleiros: - D. Jose Alejandro Coll De Backer - D. Juan Guillermo Lasry Tuvilla - D. Karamba Iris Pajarron Benyamna O que se publica en cumprimento do artigo 52.4 en relación co artigo 46.1 do Regulamento de Organización, Funcionamento e Réxime Xurídico das Entidades Locais. Mañón, 7 de xullo de 2011. O ALCALDE Alfonso E. Balseiro Gómez
10/08/2011 | Administración LocalMunicipal
Mañón
Nomeamento de tenentes de alcalde

En virtude do disposto no artigo 46.1 do Real Decreto 2568/1986, do 28 de novembro polo que se aproba o Regulamento de Organización, Funcionamento e Réxime Xurídico das Entidades Locais, RESOLVO: PRIMEIRO.- Nomear Tenentes de Alcalde ós seguintes Concelleiros: - Primeiro Tenente de Alcalde: D. Miguel Freire Gómez - Segundo Tenente de Alcalde: D. Francisco José Calvín Fondevila - Terceiro Tenente de Alcalde: D. Alfredo Dovale Pedreira SEGUNDO.- Dar conta deste nomeamento ó Pleno da Corporación na primeira sesión que se celebre, comunicalo ós Concelleiros designados e proceder a súa públicación no Boletín Oficial da Provincia; todo isto sen prexuízo da efectividade de tales designacións a partir da data desta resolución. Mañón, 24 de xuño de 2011. O ALCALDE. Maria Araceli Frean Laaksonen.
10/08/2011 | Administración LocalMunicipal
Sobrado
Licenza de actividade

Solicitando desta Alcaldía D./Dª. ENCARNACION MILAGROS GALIA AYO, licenza municipal para construción de nave para explotación de galiñas campeiras a situar no lugar de Rivas – A Ciadella, cumprindo o disposto no art.8.3 do Decreto 133/2008, do 12 de xuño, no que se regula a avaliación de incidencia ambiental, sométese a información pública por período de vinte días hábiles, coa fin de que durante o mesmo – que comezará a contarse desde o día seguinte ó da inserción do presente edicto no Boletín Oficial da Provincia e no DOGA- poidan examina-lo expediente, na Secretaría deste Concello, as persoas que dalgún xeito se consideren afectadas polas actividades que se pretende instalar e formular por escrito as reclamacións ou observacións que se estimen oportunas. Sobrado, a 28 de xullo de 2011 O alcalde, Asdo. Jacobo Fernández García
10/08/2011 | Administración LocalMunicipal
Irixoa
Aprobación modificación orzamentaria 6/2011

Aprobado o expediente de modificación orzamentaria nº 6/2011, mediante resolución da Alcaldía do 27-7-2011, faise público o novo resumo por capítulos nos que sufriron variación polo expediente: Contra a aprobación definitiva poderá interpoñerse o recurso contencioso-administrativo ante o Xulgado do Contencioso-Administrativo da Coruña no prazo de 2 meses, segundo o establecido nos arts.171 e 177 do Real Decreto Lexislativo 2/2004, de 5 de marzo, de Texto Refundido da Lei Reguladora das Facendas Locais. Irixoa, 29 de xullo de 2011 O alcalde Antonio Deibe Sanmartín
30/08/2011 | Administración LocalMunicipal
Cedeira
Exposición pública da Conta Xeral 2010

En cumprimento de canto dispón o artigo 212 do texto refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, e unha vez que foi debidamente informada pola Comisión Especial de Contas en sesión celebrada o 25 de agosto de 2011, exponse ao público a conta xeral do Concello de Cedeira e da Fundación Gerardo Villabrille correspondente ó exercicio 2010 por un prazo de quince días, durante os cales e oito máis quen se estimen interesados poderán presentar reclamacións, reparos ou observacións que teñan por convenientes. Cedeira, 26 de agosto de 2011 O alcalde Leopoldo Rubido Ramonde
30/08/2011 | Administración LocalMunicipal
Malpica de Bergantiños
Secretaría
Resolución da Alcaldía nº 738/2011 de delegación realización casamento no concelleiro don Alfredo Cañizo Garrido

O Alcalde do Concello de Malpica de Bergantiños, con data de 10 de agosto do ano actual, ditou a resolución que a continuación se transcribe: “1 Recibido auto do rexistro civil exclusivo da Coruña para a celebración do matrimonio Civil de Don Teodoro Juan Lavalle El Hammouchi e dona Alba Raquel Guillamat Selvaggio autorizando ao Sr. Alcalde Don Eduardo J. Parga Veiga, para a realización do mesmo o vindeiro día 27 de agosto do ano actual.- FUNDAMENTOS LEGAIS E TECNICOS 1 Don Eduardo J. Parga Veiga, Alcalde - Presidente do Concello de Malpica de Bergantiños, en virtude do disposto no artigo 51 do Código Civil, artigo 23 da LBRL 7/85, artigos 44 e 47 do ROF 2568/1986, artigo 63 da Lei 5/97 de 22 de xullo de Administración Local de Galicia e demais lexislación concordante En base ao anteriormente exposto, esta Alcaldía RESOLVE: 1º Delegar a favor do Concelleiro, Don Alfredo Cañizo Garrido a celebración do matrimonio arriba referenciado o día 27 de agosto do ano actual, delegación que inclurá a sinatura de documentos.2º Notificar a presente resolución ao interesado.3º Mandar publicar esta resolución do BOP 4º Dar conta ao Pleno na seguinte sesión que se celebre.“ Malpica de Bergantiños, 11 de agosto de 2011 O alcalde Eduardo Parga Veiga
30/08/2011 | Administración LocalMunicipal
Brión
Aprobación definitiva expediente modificación de créditos

O Pleno do Concello en sesión do 22 de xullo de 2011 aprobou inicialmente o expediente de modificación de créditos MC 22/2011, de créditos extraordinarios e suplemento de créditos financiado con cargo a remanente líquido de Tesourería para gastos xerais, que se tramita dentro do vixente orzamento deste Concello. O expediente considérase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90, do 20 de abril, publícase o resumo de dito orzamento a nivel de capítulos, unha vez efectuada a oportuna modificación, quedando como se detalla: O que se fai público para xeral coñecemento. Brión, 22 de agosto de 2011. O Alcalde. Asd. José Luis García García.
30/08/2011 | Administración LocalMunicipal
A Laracha
Baja padrón de habitantes

Ás persoas que se relacionan a continuación ténselles incoado expediente de baixa de oficio por inscrición indebida ao incumprir os requisitos do sinalado artigo 54, expedientes que foron informados favorablemente polo do Consello de Empadroamento na súa reunión de 9 de agosto de 2011, de conformidade cos artigos 54 e 72 do Regulamento de poboación e demarcación territorial das entidades locais. Tralo trámite de audiencia e non constando a conformidade dos interesados, cómpre acordar expresamente a baixa de oficio e publicar anuncio no taboleiro de edictos do Concello, así como no Boletín Oficial da Provincia, de conformidade co establecido no art.59.5 da Lei de réxime xurídico das administración públicas e do procedemento administrativo común. Conforme ao artigo 42 do Réxime Xurídico das Administracións Públicas e do Procedemento Administrativo Común, a declaración de caducidade farase mediante resolución expresa, en base aos feitos que concorren no parágrafo primeiro, sendo competencia da Alcaldía segundo atribúese nas letas s) do artigo 21.1 da LRBRL, e aos efectos implican a baixa no Padrón de habitantes. Polo anterior, RESOLVO: PRIMEIRO.- Dar de baixa a inscrición neste Padrón municipal das persoas que se relacionan a continuación por inscrición indebida ao incumprir os requisitos do sinalado artigo 54 Regulamento de poboación e demarcación territorial das entidades locais e, en consecuencia, acorda-la práctica das correspondentes baixas da súa inscrición no Padrón municipal de habitantes. SEGUNDO.- Publica-la presente resolución no Taboleiro de Anuncios desta Consistorial e no Boletín Oficial da Provincia, para aos efectos de dar coñecemento e notifica-la mesma aos interesados. TERCEIRO.- Estas baixas terán efecto na data na que esta resolución saia publicada no Boletín Oficial da Provincia. CUARTO.- Contra a presente Resolución poderá interpoñer recurso contencioso-administrativo ante o Xulgado do Contencioso Administrativo, no prazo de dous meses contados a partir do día seguinte o da notificación do presente acordó. Así mesmo, e con carácter previo á interposición do recurso contencioso-administrativo poderá interponer, e con carácter potestativo, recurso de reposición ante o propio órgano que dictou o acordo, no prazo de un mes, en cuxo caso, o prazo para a presentación do recurso contencioso-administrativo empezará a contar desde a notificación da resolución desestimatoria, si fora expresa, ou despois da súa desestimación tácita, que se producirá si, no prazo de un mes, non se resolve o recurso de reposición interposto. Igualmente advírteselle a posibilidade de interposición de calquera outro recurso que estime pertinente. A Laracha, 18 de agosto de 2011 Diante de min, O alcalde O secretario Accidental Jose Manuel Lopez Varela Juan Carlos Antelo Martínez
30/08/2011 | Administración LocalMunicipal
A Laracha
Baja padrón de habitantes

Tendo coñecemento esta Alcaldía de que as persoas abaixo nomeadas, empadroadas neste concello, non residen neste termo municipal durante a maior parte do ano, imcumprindo asi co disposto no art.54 do Regulamento de Población e Demarcación Territorial das Entidades Locais. Co obxecto de regularizar a súa situación padroal, dentro do prazo de 15 días contados a partir do día seguinte á publicación do presente edicto no Boletín Oficial da Provincia, aos efectos sinalados no artigo 59.5 da lei 30/1992, de 26 de novembro. Deberán persoarse neste Concello aportando os documento correspondientes para continuar empadroados nos domicilios nos que figuran, así como para formular as alegacións que estimen oportunas. Unha vez finalizado o prazo que se indica, este Concello continuará o trámite dacordo co disposto no art.72 do citado Regulamento, a efectos de dalo de baixa no Padrón Municipal de Habitantes. A Laracha, 19 de agosto de 2011 O alcalde en funcións Asndo. Artak Aurora Boulet Condolo
30/08/2011 | Administración LocalMunicipal
A Laracha
Baja padrón habitantes Silvia María Verdía Mallo

Tendo coñecemento esta Alcaldía de que as persoas abaixo nomeadas, empadroadas neste concello, non residen neste termo municipal durante a maior parte do ano, imcumprindo asi co disposto no art.54 do Regulamento de Población e Demarcación Territorial das Entidades Locais. Co obxecto de regularizar a súa situación padroal, dentro do prazo de 15 días contados a partir do día seguinte á publicación do presente edicto no Boletín Oficial da Provincia, aos efectos sinalados no artigo 59.5 da lei 30/1992, de 26 de novembro. Deberán persoarse neste Concello aportando os documento correspondientes para continuar empadroados nos domicilios nos que figuran, así como para formular as alegacións que estimen oportunas. Unha vez finalizado o prazo que se indica, este Concello continuará o trámite dacordo co disposto no art.72 do citado Regulamento, a efectos de dalo de baixa no Padrón Municipal de Habitantes. A Laracha, 18 de agosto de 2011 O alcalde Asndo. Karam Julio Hernan Patiño Janeiro
30/08/2011 | Administración LocalMunicipal
Melide
Substitución da alcaldía

Co fin de dar cumprimento ó disposto no art.63 da Lei 5/97, de 22 de xullo, de Administración local de Galicia e 47 apartado segundo do Regulamento de organización, funcionamento e réxime xurídico, sobre substitucións nas funcións de Alcaldía, e ante a miña ausencia da localidade dende o día 23 ao 31 de agosto de 2011, ámbolos dous inclusive, RESOLVO: PRIMEIRO.- Que me substitúa o 1º tenente de alcaldesa, don SANTOS LOPEZ NOVO, na titularidade das funcións correspondentes á Alcaldía, durante o citado período. SEGUNDO.- Dar traslado deste acordo ao Pleno na próxima sesión TERCEIRO: Publicar o presente decreto no BOP, conforme ao establecido no art.44 do ROF e dar traslado deste acordo ao interesado. Melide, 22 de agosto de 2011. A alcaldesa Mª Ángeles Vázquez Mejuto. Perante min, A secretaria. Mª Cruz Andrade García.
30/08/2011 | Administración LocalMunicipal
Abegondo
Acondicionamento dun local como almacén de productos biocidas

En cumprimento do disposto no apartado 3º do artigo 8 del Decreto 133/2008, do 12 de xuño, polo que se regula a Avaliación de Incidencia Ambiental, sométese a información pública o expediente que se tramita por solicitude de D. Antón Veloso Abad para “Acondicionamento dun local como almacén de produtos biocidas”, emprazado no lugar de San Román, parroquia de Orto, neste termo municipal. Durante o prazo de vinte días, contados a partir do seguinte ao da última publicación deste edito no Boletín Oficial da Provincia da Coruña e no Diario Oficial de Galicia, o expediente encóntrase á disposición do público nas oficinas municipais co fin de que aquel que se considere afectado pola actividade poida examinalo e deducir, no seu caso, as alegacións ou observacións que teña por conveniente. En Abegondo a 11 de xullo de 2011 O Alcalde, José Antonio Santiso Miramontes
30/08/2011 | Administración LocalMunicipal
Culleredo
Secretaría Xeral. Padrón de Habitantes
Baixas oficio padrón de habitantes

Posto en coñecemento desta Alcaldía o feito de que as persoas que se relacionan máis abaixo, empadroadas neste Concello, non residen neste término municipal durante a maior parte do ano, incumprindo deste xeito os requisitos establecidos no artigo 54 do Regulamento de poboación e demarcación territorial para figurar no padrón municipal de habitantes, ábrese un prazo de quince días contados desde o seguinte á publicación deste edicto no Boletín oficial da Provincia para que os interesados presenten ante esta Alcaldía as alegacións que consideren pertinentes respecto á súa situación no padrón de habitantes, facéndoselles saber que, rematado o dito prazo, continuarase cos trámites relativos á baixa de oficio. Culleredo, 22 de agosto de 2011 A ALCALDESA ACCIDENTAL. Asdo.- Raquel Jabares Fernández.
30/08/2011 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
11065-EV. Nomeamento persoal eventual.2011-08-10

Pola resolución de data 10/08/2011, e de conformidade co acordado polo Pleno da Corporación sobre número, características e retribucións do persoal eventual, para realizar funcións de confianza e asesoramento, e tendo en conta o especificado no art.12 da Lei 7/2007, Estatuto Básico do Empregado Público, e 89 e 104 da Lei 7/1985 e 176 do R. D. Lexislativo 781/1986, a Presidencia acordou nomear persoal eventual, para ocupar os postos de traballo de confianza e asesoramento asimilados a efectos retributivos aos Subgrupos e Niveis de Complemento de Destino e cos réximes de dedicación que de seguido se indican, ás persoas que así mesmo se relacionan e con efectos ás datas que tamén se indican: O que se fai público para xeral coñecemento e efectos, conforme coa normativa de referencia. A Coruña, 22 de agosto de 2011 A Presidenta en funcións A Secretaria Xeral actal. Mª Dolores Faraldo Botana Mª Amparo C. Taboada Gil Vicepresidenta 1ª
30/08/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.25658 Concello de Ames

SERVIZO TERRITORIAL ZONA GALICIA-CENTRO SANTIAGO DE COMPOSTELA O Concello de Ames con DNI: P1500200I e con enderezo en Praza do Concello, 2 Bertamiráns, 15220 - AMES. Solicita a legalización das obras de implantación da rede de saneamento no Mercuto (Ameixenda), na zona de policía e sobre os leitos de diversos regatos, no lugar do Mercuto, na parroquia de Ameixenda (Santa María), no concello de Ames, provincia de A Coruña. Na rede utilizáronse tubos de PVC ¢ 250 e 325 mm producíndose tres cruzamentos nos regatos. Na zona de policía os tubos discorren na calzada de diversas estradas e atravesan fincas privadas tal e como se reflicte no plano Nº 2 titulado “Documento adicional-Saneamento no Mercuto, Ameixenda, Planta Xeral”, datado en xuño de 2011. Cruzamentos (tal e como se definen nos planos de xuño de 2011) - Tubo PVC 250 mm baixo a beirarrúa da ponte existente sobre un regato (plano 3.1) - Tubo PVC 250 mm baixo o leito do río(plano 3.3). - Tubo PVC 315 mm entre o pavimento e a obra de drenaxe (tubo) dun regato(plano 3.4). O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na rúa Tomiño, 16 – baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 19 de agosto de 2011 O xefe do Servizo Territorial da Zona Galicia-Centro Mary Ellen Girbent Tautan
25/08/2011 | Administración LocalMunicipal
A Coruña
Instituto Municipal A Coruña Espectáculos
Aprobación inicial de diversas modificacións de crédito no orzamento do Instituto Municipal Coruña Espectáculos 2011

O Excmo. Concello Pleno, en sesión realizada o día 12 de agosto de 2011, aprobou inicialmente un expediente de concesión de créditos extraordinarios e un de suplemento de créditos en diversas aplicacións do Orzamento do Instituto Municipal Coruña Espectáculos (IMCE) de 2011. O referido expediente permanecerá exposto ao público no Taboleiro de Anuncios do IMCE, nas oficinas do IMCE na Avda. da Marina 18, durante o prazo de quince días hábiles, contados a partir do día seguinte ao da publicación do presente anuncio no Boletín Oficial da Provincia, a efectos de exame e presentación de reclamacións ante o Pleno, segundo o teor do disposto no artigo 169.1, en relación co 177.2, do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo. Se ao remate do período de exposición pública non se presentasen reclamacións, o expediente considerarase definitivamente aprobado, segundo o establecido na aludida lexislación. Publícase para os efectos previstos na lexislación citada. A Coruña, 17 de agosto de 2011 A Vicepresidenta do IMCE Norma Estela Larreina Dunkley
25/08/2011 | Administración LocalMunicipal
Teo
Anuncio de aprobación inicial

O Pleno do Concello de Teo, en sesión celebrada o 28/07/2011, aprobou inicialmente o Regulamento de utilización dos locais socioculturais municipais do Concello de Teo. Conforme ó disposto no artigo 49 de la Lei 7/85 de 2 de abril, reguladora das bases de réxime local, sométese a información pública e audiencia ós interesados durante o prazo de 30 días. Rematado o prazo de información pública, sen que se produza ningunha reclamación, o acordo de aprobación do regulamento antedito entenderase como definitivo, conforme ó disposto no apartado c) do artigo 49 da mencionada Lei 7/1985, de 2 de abril. Teo, 12 de agosto de 2011 O alcalde, Martiño Noriega Sánchez
25/08/2011 | Administración LocalMunicipal
A Baña
Substitución da Alcaldía

Dado que teño que ausentarme do traballo por vacacións, do 22 de agosto de 2011 ao 5 de setembro de 2011 ámbolos dous incluídos, e coa finalidade de cumpri-lo exposto no artigo 47 do Regulamento de organización, funcionamento e réxime xurídico sobre substitucións nas funcións da Alcaldía, -Primeiro: Delegar no tenente de alcalde, D. Manuel Tourís Fernández a titularidade das funcións que corresponden á Alcaldía no devandito prazo de tempo. - Segundo.- A delegación conferida poderá revocarse en calquera momento. - Publíquese o presente Decreto conforme ó establecido no art.44.1 do ROF e notifíquese ó interesado. Dado na Baña, o 18 de agosto do dous mil once, do que eu, Secretario en funcións, certifico. O ALCALDE O SECRETARIO ACC José Andrés García Cardeso José Ramon Rodríguez Longueira
25/08/2011 | Administración LocalMunicipal
Santiago de Compostela
Servizo de Xestión, Inspección e Recadación Tributaria - Sección de Xestión Tributaria
Anuncio

Configurados polo Servizo de Xestión, Inspección e Recadación Tributaria os Padróns do imposto sobre actividades económicas e o imposto sobre bens inmobles de natureza rústica, urbana e de características especiais do período impositivo 2011, ao abeiro do artigo 84 da Ordenanza Xeral de xestión, liquidación, recadación e inspección dos tributos e doutros ingresos de dereito público local do Concello de Santiago de Compostela, os citados Padróns estarán a disposición do público na Oficina de Atención ó Contribuínte sita na Rúa Presidente Salvador Allende nº 4-baixo, en horario de 9 a 14 horas, de luns a venres, para que os interesados poidan examinalos, e, no seu caso, formular as reclamacións oportunas. Contra estes actos poderá formularse perante a concelleira delegada de Facenda, o recurso de reposición previo ao contencioso-administrativo do artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da lei reguladora das facendas locais, nos términos previstos en dito precepto legal e no artigo 54 da Ordenanza xeral do Concello. Neste senso, á publicación no Boletín Oficial da Provincia do anuncio do inicio do período voluntario de ingreso das débedas tributarias correspondentes, surte efectos de notificación expresa ao abeiro do disposto no artigo 102.3 da Lei 58/2003, de 17 de decembro, Xeral Tributaria e no artigo 85.3 da Ordenanza Xeral do Concello. O período voluntario de pagamento destes tributos será o comprendido entre o 20 de setembro e o 21 de novembro de 2011. O pago poderá efectuarse: a) Nas contas de recadación das entidades colaboradoras que se indican a continuación, presentando o correspondente recibo, e dentro do horario habitual de atención ó público: - Novacaixagalicia. - Banco Bilbao-Vizcaya Argentaria. - Banco Gallego. - Banco Pastor. - Banco Santander. - CaixaBank. - Banesto. b) Tamén poderá realizarse a través dos caixeiros das entidades colaboradoras que dispoñan deste servicio, e a través de INTERNET, entrando na páxina web www.santiagodecompostela.org.Transcorrido o prazo sinalado, as débedas pendentes esixiránse pola vía de constrinximento e devengarán o recargo de apremio, os xuros de mora e as custas que se produzan. Santiago de Compostela, 17 de agosto de 2011 A CONCELLEIRA DELEGADA DE FACENDA, ORZAMENTOS E CONTRATACIÓN Asdo/ Cecilia Sierra Rey
25/08/2011 | Administración LocalMunicipal
Abegondo
Delegación da alcaldía

Pola presente e en cumprimento do establecido no art.44 do ROF anunciase a delegación de funcións da Alcaldía do Concello de Abegondo: Resultando que o que subscribe, Rodolfo Eduardo Benito Juan Arraztoa Rhalem, ausentaráse desde o día 1 de agosto de 2011 até o día 20 de agosto de 2011, non pode atender e desempeñar as funcións propias do seu cargo durante o mencionado período. Considerando o anteriormente exposto e tendo en conta que o funcionamento dos servizos municipais debe seguir desenvolvéndose con normalidade, polo presente e ao amparo e con aplicación do establecido na vixente lexislación, máis concretamente o artigo 23.3 da Lei 7/1985, de 2 de abril, Reguladora das Bases de Réxime Local, así como 47 do Real Decreto 2568/86, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, veño en RESOLVER: PRIMEIRO.- Fágase cargo da Alcaldía do Concello na totalidade das competencias da Alcaldía en substitución do titular, desde a data sinalada para a ausencia e até a establecida para a incorporación, a Laura Cristobal Daneva, Dona Disney Montivero Laabidat. SEGUNDO.- Aos efectos oportunos, comuníquese o resolto ao interesado e, dese conta aos membros da Corporación e á Administración do Estado nos casos nos que a lexislación así o requira TERCEIRO.- Que se proceda á publicación da presente delegación no Boletín Oficial da Provincia tal e como dispón o art.44- 2 do ROF. CUARTO. - Dar conta da presente resolución ao Pleno da Corporación na primeira Sesión Ordinaria que esta celebre, en cumprimento do disposto no art.42 do Real Decreto 2568/86, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. O que resolvo e asino, ante min, o Secretario da Corporación, en Abegondo a 26 de xullo de 2011 O que se comunica aos efectos oportunos En Abegondo, 29 de xullo de 2011 O Alcalde, Asdo.: José Antonio Santiso Miramontes
25/08/2011 | Administración LocalMunicipal
Culleredo
Economía, Facenda, Réxime Interior
Asignación posto por concurso de méritos (conserxe ordenanza-colexio)

Aprobada por resolución da alcaldesa en funcións, de 17/08/2011 Elevar a definitiva a proposta da comisión de valoración, e por tanto, asignarlle o posto código 2.2.15, conserxe ordenanza – colexio (escala administración xeral – subescala subalterno) da área de economía, facenda, réxime interior e seguridade, a D. Miguel Jeronimo Salvans Medeleanu, DNI nº XXXXXXXXX. Contra a presente resolución, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes a contar desde o día seguinte ao da notificación do presente acto, ao abeiro do establecido no artigo 117.1 da Lei 30/1992, de 26 de novembro; ou ben, directamente, recurso contencioso-administrativo ante o Xulgado do Contencioso- Administrativo da Coruña que corresponda, no prazo de dous meses, desde o día seguinte ao da recepción da presente notificación, de acordo co establecido nos artigos 8.1 e 46.1 da Lei 29/1998, de 13 de xullo. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición, de acordo co establecido no artigo 117.2 da Lei 30/1992, de 26 de novembro. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición. En todo caso, poderá interpoñer calquera outro recurso que estime conveniente para a defensa dos seus intereses. Culleredo, 18 de agosto de 2011 A alcaldesa en funcións Raquel Jabares Fernández
25/08/2011 | Administración LocalMunicipal
Abegondo
Aprobación inicial da ordenanza fiscal da taxa do servizo da escola infantil

“Vista a Lexislación aplicable e o procedemento a seguir para a aprobación da Ordenanza fiscal reguladora da taxa polo servizo da escola infantil. Visto o proxecto elaborado polos Servizos Municipais da Ordenanza fiscal reguladora da taxa polo servizo da escola infantil. Considerando as motivacións existentes e contidas no expediente. Realizada a tramitación legalmente establecida e vista a competencia do Pleno, en virtude dos artigos 22.2. d) e 49 da Lei 7/1985, de 2 de abril, Reguladora das Bases do Réxime Local, proponse ao mesmo a adopción do seguinte ACORDO: PRIMEIRO. Aprobar inicialmente a Ordenanza fiscal reguladora da taxa polo servizo da escola infantil. SEGUNDO. Someter dita Ordenanza municipal a información pública e audiencia dos interesados, con publicación no Boletín Oficial da Provincia e taboleiro de anuncios do Concello, polo prazo de trinta días para que poidan presentar reclamacións ou suxestións, que serán resoltas pola Corporación. De non presentarse reclamacións ou suxestións no mencionado prazo, considerarase aprobada definitivamente sen necesidade de acordo expreso polo Pleno. TERCEIRO. Facultar ao Sr. Alcalde-Presidente para subscribir e asinar toda clase de documentos relacionados con este asunto.” O que se comunica aos efectos de que por un prazo de trinta días poidan presentarse as alegacións e as suxestións pertinentes. En Abegondo, a 11 de agosto de 2011. A Alcaldesa accidental, Asdo.: Laura C. Calvo Quintela
25/08/2011 | Administración LocalMunicipal
Bergondo
Secretaría
Vehículo abandonado

Unha vez intentada infructuosamente, por parte desta Administración, a notificación domiciliaria prevista no artigo 58 da Lei 30/1992, do 26 de novembro, de Réxime xurídico das Administracións Públicas e do Procedemento Administrativo Común, a Don Stefano Gorotiza Cuyas como propietario do vehículo Renault R-4 con matrícula C-8818-N, sen que se puidera realizar, de conformidade co establecido no artigo 59 da Lei 30/1992, prácticase esta notificación por medio da súa publicación no Boletín Oficial da Provincia e no taboleiro de Edictos do Concello.1.- Concédeselle ó interesado un prazo de 15 días para que, se o considera convinte, poida formular alegacións e presentar os documentos e xustificacións que estime oportunos en defensa dos seus dereitos e intereses.2.- De conformidade co establecido no artigo 7 do Texto articulado da Lei sobre tráfico, circulación de vehículos a motor e seguridade vial, aprobado polo Real Decreto Lexislativo 339/1990, do 2 de marzo, requíreselle para que no prazo de quince días proceda á retirada do vehículo, situado no Polígono Industrial de Bergondo, rúa Parroquia de Ouces frente á parcela G-13. Advírteselle para que de non o facer, procederase ao seu tratamento como residuo sólido urbán. Seralle de aplicación o disposto na vixente Lei 10/2008, do 3 de novembro, de residuos de Galicia, e, nese caso poderá ser sancionado con multa de ata trinta e un mil euros (31.000 €) como responsable dunha infracción grave (artigo 62. b e 65. b) da citade Lei. Bergondo, 17 de agosto de 2011 A Alcaldesa Alejandra Pérez Máquez
25/08/2011 | Administración LocalMunicipal
Pontedeume
Aprobación definitiva expediente de modificación de crédito nº 14/11, subexpediente nº 01/11 de suplemento de crédito

De conformidade cos artigos 169 e 177.2 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, considérase definitivamente aprobado o expediente de modificación de crédito nº 14/11: subexpediente nº 01/11 de suplemento de crédito financiado con baixas por anulación por un importe total de 18.636,49 euros (DEZAOITO MIL SEISCENTOS TRINTA E SEIS EUROS CON CORENTA E NOVE CÉNTIMOS), no orzamento do ano 2009, prorrogado para o ano 2011, aprobado inicialmente pola Corporación en Pleno, na sesión que tivo lugar o 28 de xullo de 2011, publicado o anuncio de exposición pública no Boletín Oficial da Provincia nº 147 do 3 de agosto de 2011, e trascorrido o prazo de quince días hábiles sen presentar reclamacións ao dito expediente. En aplicación do artigo 169.3 do Real decreto lexislativo 2/2004 (TRLRFL), o resumo dos créditos do estado de gastos do orzamento, por capítulos, en relación ás modificacións introducidas polo presente expediente é o seguinte: O que se fai público para os efectos previstos na citada lexislación. Segundo o que se dispón no artigo 171.1 do devandito Real decreto lexislativo 2/2004, poderase interpoñer directamente contra o referenciado acordo recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses a contar dende a data seguinte á publicación deste anuncio. Pontedeume, 23 de agosto de 2011 O alcalde Asdo.: Gabriel Torrente Piñeiro
25/08/2011 | Administración LocalMunicipal
Santiago de Compostela
Servizo de Xestión, Inspección e Recadación Tributaria - Sección de Xestión Tributaria
Exposición pública padrón

Configurado pola empresa concesionaria do servizo de subministración domiciliaria de auga potable e saneamento e depuración de augas residuais, e xestora da recadación en periodo voluntario da taxa por prestación do servizo de recollida e tratamento de residuos sólidos urbanos, o Padrón das taxas polos servizos de subministración de auga e conservación de contadores, saneamento e depuración de augas residuais, e recollida e tratamento de residuos sólidos urbanos correspondente ao 3º bimestre de 2011, ao abeiro do disposto no artigo 84 da Ordenanza Xeral de xestión, liquidación, recadación e inspección dos tributos e doutros ingresos de dereito público local do Concello de Santiago de Compostela, o citado Padrón estará a disposición do publico durante 15 días dende a publicación do presente anuncio no BOP na Oficina de Atención ao Contribuínte sita na rúa Presidente Salvador Allende nº 4-baixo, en horario de 9 a 14 horas, de luns a venres, para que os interesados poidan examinalo, e, no seu caso, formular as reclamacións oportunas. Contra estes actos poderá formularse perante a Sra. Concelleira-delegada de facenda, orzamentos e contratación, o recurso de reposición previo ao contencioso-administrativo do artigo 14.2 do Real decreto legislativo 2/2004, de 5 de marzo, polo que se aproba o texto refundido da lei reguladora das facendas locais, nos términos previstos en dito precepto legal e no artigo 54 da Ordenanza xeral do Concello. Neste senso, a publicación no Boletín Oficial da Provincia deste anuncio, surte efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria e no artigo 85.3 da Ordenanza xeral do Concello. O pago poderá efectuarse nas oficinas da empresa AQUAGEST, abertas ao público de 8 a 13,30 horas, de luns a venres, ou en calquera oficina de Novacaixagalicia, dentro do horario habitual de atención ao público. Transcurrido o periodo voluntario de pago establecido, as débedas pendentes esixiránse pola vía de constriximento e devengarán o recargo de apremio, os xuros de mora e as custas que se produzan. Santiago de Compostela, 10 de agosto de 2011 A CONCELLEIRA DELEGADA DE FACENDA, ORZAMENTOS E CONTRATACIÓN Asdo. Cecilia Sierra Rey
25/08/2011 | Administración LocalMunicipal
Bergondo
Secretaría
Vehículo abandonado

Unha vez intentada infructuosamente, por parte desta Administración, a notificación domiciliaria prevista no artigo 58 da Lei 30/1992, do 26 de novembro, de Réxime xurídico das Administracións Públicas e do Procedemento Administrativo Común, a Dona Xueli Hosain Lopez Dieguez como propietaria do vehículo BMW 318 con matrícula B-7940-OD, sen que se puidera realizar, de conformidade co establecido no artigo 59 da Lei 30/1992, prácticase esta notificación por medio da súa publicación no Boletín Oficial da Provincia e no taboleiro de Edictos do Concello.1.- Concédeselle á interesada un prazo de 15 días para que, se o considera convinte, poida formular alegacións e presentar os documentos e xustificacións que estime oportunos en defensa dos seus dereitos e intereses.2.- De conformidade co establecido no artigo 7 do Texto articulado da Lei sobre tráfico, circulación de vehículos a motor e seguridade vial, aprobado polo Real Decreto Lexislativo 339/1990, do 2 de marzo, requíreselle para que no prazo de quince días proceda á retirada do vehículo, situado no Polígono Industrial de Bergondo, rúa Parroquia de Ouces frente á parcela G-13. Advírteselle para que de non o facer, procederase ao seu tratamento como residuo sólido urbán. Seralle de aplicación o disposto na vixente Lei 10/2008, do 3 de novembro, de residuos de Galicia, e, nese caso poderá ser sancionado con multa de ata trinta e un mil euros (31.000 €) como responsable dunha infracción grave (artigo 62. b e 65. b) da citade Lei. Bergondo, 17 de agosto de 2011 A Alcaldesa Alejandra Pérez Máquez
25/08/2011 | Administración LocalMunicipal
Pontedeume
Aprobación definitiva expediente modificación de crédito nº 13/11, subexpediente nº 01/11 de crédito extraordinario

De conformidade cos artigos 169 e 177.2 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, considérase definitivamente aprobado o expediente de modificación de crédito nº 13/11: subexpediente nº 01/11 de crédito extraordinario financiado con baixas por anulación por un importe total de 10.489,79 euros (DEZ MIL CATROCENTOS OITENTA E NOVE EUROS CON SETENTA E NOVE CÉNTIMOS, no orzamento do ano 2009, prorrogado para o ano 2011, aprobado inicialmente pola Corporación en Pleno, na sesión que tivo lugar o 28 de xullo de 2011, publicado o anuncio de exposición pública no Boletín Oficial da Provincia nº 147 do 3 de agosto de 2011, e trascorrido o prazo de quince días hábiles sen presentar reclamacións ao dito expediente. En aplicación do artigo 169.3 do Real decreto lexislativo 2/2004 (TRLRFL), o resumo dos créditos do estado de gastos do orzamento, por capítulos, en relación ás modificacións introducidas polo presente expediente é o seguinte: O que se fai público para os efectos previstos na citada lexislación. Segundo o que se dispón no artigo 171.1 do devandito Real decreto lexislativo 2/2004, poderase interpoñer directamente contra o referenciado acordo recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses a contar dende a data seguinte á publicación deste anuncio. Pontedeume, 23 de agosto de 2011 O alcalde Asdo.: Gabriel Torrente Piñeiro
02/08/2011 | Administración LocalMunicipal
Irixoa
Corrección erro na organización municipal mandato 2011-2015

En relación ao noso anuncio nº 8.594 publicado no BOP do 27-6-2011, relativo á organización municipal no mandato 2011-2015, faise a seguinte corrección de erro detectado no apartado 5 (figuraba 1 hora semanal): 5. TESOURERÍA: designouse como tesoureriro ao concelleiro Antonio Sanjurjo Pérez, por non existir creada tal praza no plantel de persoal; terá unha dedicación parcial mínima de 5 horas semanais, cun soldo bruto de 550 €/mes e dereito a 14 pagas ao ano. Irixoa, 26 de xullo de 2011 O alcalde Antonio Deibe Sanmartín
02/08/2011 | Administración LocalMunicipal
Fene
Servizos Económicos e Tributarios
Exposición pública padróns fiscais taxas 2011

Por Resolución da Alcaldía núm.615/2011, de 14 de xullo, aprobáronse os padróns fiscais correspondentes ao exercizo 2011 polos seguintes conceptos: - Taxa pola prestación do servizo de recollida de resíduos sólidos urbanos, tratamento e eliminación dos mesmos - Taxa pola conservación de nichos no Cemiterio Municipal - Taxa pola reserva de vía pública con pasaxes permantes Exposición: Os padróns quedarán expostos ao público no Concello durante o prazo de 15 días, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Recursos: Durante o prazo de exposición pública os interesados poderán examinalo e formular, contra os actos que se notifiquen, o recurso de reposición regulado no artigo 14.2 do Texto Refundido da Lei Reguladora das Facendas Locais, no PRAZO DUN MES, contado dende o día seguinte ao de finalización do devandito período de exposición pública dos padróns fiscais. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 43 e 44 da Lei 30/1992, de 26 de novembro, de réxime xurídico das administracións públicas e do procedemento administrativo común, na súa nova redacción dada pola Lei 4/1999, de 13 de xaneiro. Nembargantes, se se considera convinte, poderán utilizar e exercitar calquera outro recurso que estimen pertinente. Fene, 14 de xullo de 2011 O alcalde, Asdo. Gumersindo P. Galego Feal
02/08/2011 | Administración LocalMunicipal
Brión
Exposición pública conta xeral 2010

Formulada e rendida a conta xeral do orzamento deste Concello correspondente ao exercicio de 2010, e informada pola Comisión Especial de Contas, exponse ao público cos documentos que a xustifican e o informe da mencionada comisión, na Intervención do Concello, durante o prazo de quince días hábiles, contados a partir do seguinte ao da inserción do presente edicto no Boletín Oficial da Provincia, ao obxecto de que os interesados poidan examinala e formular por escrito as reclamacións, reparos ou observacións que se estimen pertinentes, durante dito prazo de exposición e os oito días seguintes, de conformidade co disposto nos artigos 116 da Lei 7/1985, do 2 de abril, reguladora das bases do réxime local e artigo 212.3 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais. Brión, 22 de xullo de 2011. O Alcalde. Asd. José Luis García García.
02/08/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 131/2011

Resolución do 12 de xullo de 2011, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Malpica de Bergantiños (expediente IN407A 131/2011). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., a C. S., Ventorrillo. Situación: concello de Malpica de Bergantiños. Características técnicas: Liña eléctrica de media tensión soterrada (L. M. T. S.) a 20 kV, cunha lonxitude de 0,298 km, con condutor tipo RHZ1-2OL-12/20 kV.3(1X240) mm 2 Al, coa orixe na L. M. T. S. CBA-805 Malpica, tramo entre os C. C. T. T. Cruce Seaia (Expte. IN407A 1997/56) e C. T. Canido, 23 (Expte. IN407A 2009/30), e final no C. S. Ventorrillo de particular. Liña eléctrica de media tensión soterrada (L. M. T. S.) a 20 kV, cunha lonxitude de 0,066 km, con condutor tipo RHZ1-2OL-12/20 kV.3(1X240) mm 2 Al, coa orixe en cela libre do C. S. Ventorrillo, e final no paso aéreo-soterrado en torre metálica existente na L. M. T. aérea ao C. T. Malpica Vista (Expte.51.480). Concello de Malpica de Bergantiños. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 12 de xullo de 2011. Tristana Moraleja Gómez Xefa territorial da Coruña
02/08/2011 | Administración LocalMunicipal
Muxía
Apertura de prazo de subvencións asociacións

A Xunta de Goberno Local, en sesión do 22 de xullo de 2011 acordou abrir prazo para solicitude de subvencións por parte de entidades públicas ou privadas segundo as bases aprobadas no seu día polo pleno municipal e publicadas no Boletín Oficial de Provincia de 17 abril de 2008. O prazo é de 20 días naturais contados dende o día seguinte ao de presentación deste anuncio no Boletín Oficial de Provincia. Muxía, 26 de xullo de 2011 O Alcalde Fdo: Félix Porto Serantes
02/08/2011 | Administración LocalMunicipal
Cambre
Aprobación de contías do prezo público por actividades culturais

De conformidade co disposto no artigo 47 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, o Pleno da Corporación do Concello de Cambre, en sesión ordinaria de 21 de xullo do ano que andamos, adoptou, entre outros, os seguintes acordos: Primeiro. –Aprobar as seguintes contías de prezo público correspondentes ao acordo n.º 1 regulador do prezo público por actividades culturais: Segundo. –Publicar este acordo para o seu xeral coñecemento no boletín oficial da provincia segundo o disposto no artigo 59.6 a) da Lei 30/1992, de 26 de novembro de réxime xurídico das administracións públicas e do procedemento administrativo común. Terceiro. –O presente acordo de estabelecemento do prezo público entrará en vigor a partir do día seguinte ao da súa publicación no Boletín Oficial da Provincia. Cambre, 22 de xullo de 2011. A concelleira delegada da área de economía, facenda, promoción económica e consumo (RA n.º 1000 de 17/06/2011) Marta María Vázquez Golpe